Hulp vir egpaar wat van hondekos leef | Maroela Media
"Ons het groot waardering vir die gemeenskap wat dadelik bystand verleen het," het dr. Sanet Jansen van Rensburg, adjunk direkteur van die Dienssentrum, Maandag aan Maroela Media gesê.
Die egpaar het glo net 'n staatspensioen ontvang en het in iemand se erf in die huishulp se kamer gebly. Hulle het R1 000 huur betaal. Die 72-jarige vrou het drie jaar gelede 'n beroerte gehad nadat 'n operasie glo skeefgeloop het. Sy het die gebruik van haar arms en bene verloor en haar man moes na haar omsien.
Die Dienssentrum se maatskaplike werker het mieliemeel, Morevite en eiers na die egpaar geneem. "Danksy hulp en ondersteuning van die gemeenskap kan ons nou elke dag etes aan die egpaar verskaf," het Jansen van Rensburg gesê. "Daar is egter talle ander mense in die gemeenskap wat baie swaarder kry. Ons het intussen ook te hore gekom van 'n bejaarde vrou wat in 'n motorhuis bly. Sy het nie elektrisiteit of 'n toilet nie. Sy betaal R1 000 huur, en ontvang slegs 'n staatspensioen van R1 200. Sy het dus net R200 per maand om van te leef."
Volgens Jansen van Rensburg kan hulle nou ook ander dienste, buiten die etes, aan bejaardes en ander mense in die gemeenskap verskaf. Daar is glo ook persone wat aanbiedings vir akkommodasie gemaak het.
Jansen van Rensburg doen 'n beroep op die publiek om ook in hul eie gemeenskappe betrokke te raak.
Mense wat die Potchefstroom Dienssentrum wil ondersteun kan 018 293 0678 skakel.
Erika · 6 jare gelede
Dit is so hartseer om sulke stories te lees, waar is hierdie bejaarde egpaar se kinders? Is daar geen familie wat wonder oor hierdie bejaarde egpaar nie? Ja die lewe is duur en swaar, maar mens smyt nie jou ouers weg nie.
Marli · 6 jare gelede
Wat my ontstel is die ' Verhuurders ' wat geld vra vir hierdie onmenslike leefs-omstandighede. A nee a man, as jy 'n kamer spaar het, laat die mense ten minste gratis woon!
Gennet · 6 jare gelede
Dit maak my siek om te hoor dat desperate mense so uitgebeit word!! R1000 huur vir n garage is belaglik!
Kom ons vergeet van hierdie hartelose Verhuurders en sorg dat ons elke dag 'n geldjie of kos gee vir hierdie sorgbehoewendes om van te leef. Dis ons uitlewing van naasteliefde !
Linda Holmes · 6 jare gelede
ja,ek vra ook: waar is daardie bejaardes se kinders en familie? Ek en my man, is pensioenarisse en het beplan – maar ons het oor so baie dinge wat gebeur, ni beheer nie, hier sowel as oorsee in die ekonomie ens. sowel as die onsaglike verhogings in die maandelikse bydrae van siekefondse, ens ens. Dis ALLES buite ons beheer – jy kan beplan tot jy frieken blou is…. eventually word jou maandelikse inkomste (wat 10 jaar gelede meer as genoeg was) net minder. Ons het dierbare kinders wat daar is vir ons maar hoe gaan hulle pensioen beplanning in die toekoms lyk met dinge wat ook miskien gaan gebeur wat buite hulle beheer is? Gelukkig weet ons wat ook al gebeur, HY sal ons deur alles dra.
Marissa vN der walt · 6 jare gelede
Ek wonder ook altyd hoe mems deur jou dag kom terwyl jy weet jou ma/ suster of wie ookal van jou, kry koud, is honger en het dalk pyn terwyl jy kon gehelp het. Maak net nie sin nie
Is daar GEEN familie of kinders nie
Sanet Jansen van Rensburg · 6 jare gelede
Ek verstaan al die vrae van ons lesers oor die betrokkenheid van familie en in die besonder kinders. Ek herinner u net graag daaraan dat daar mense is sonder kinders of familie of in hierdie geval – 'n 27 jarige gestremde seun en 'n werklose dogter. Nou hoe gemaak met hulle? Ons moet ook verantwoordelikheid vir ons medemens help dra. Daarom kan kerke en welsynsorganisasies betrokke raak indien ons van die mense in nood bewus is. Deur finansiële bydraes kan lede in die gemeenskap ons organisasies instaat stel om die nodige professionele dienste te lewer. Dankie vir almal wat al hulp in watter vorm ookal aangebied hier. Potchefstroom Dienssentrum het werklik groot waardering.
Sanet kontak gerus vir pro-upholstering Potchefstroom praat met fienie of willem botha op 082-5855872 hulle is baie betrokke met liefdadigheids werk en ook baie in die gemeenskap betrokke ek is seker as iemand van die diens sentrum met hul kontak maak sal hul met liefde erens kan uit help met iets,